রাখালদাস বন্দ্যোপাধ্যায়
বন্দ্যোপাধ্যায় ১৮৮৫ সালে ১২ এপ্রিল মুর্শিদাবাদ জেলার বহরমপুরের কালিমাটি গ্রামে জন্ম গ্রহণ করেন। তিনি বহরমপুরের কৃষ্ণনাথ কলেজ ও স্কুল থেকে ১৯০০ সালে এনট্রান্স পাস করেন। একই বছর তিনি নরেন্দ্রনাথ মুখোপাধ্যায়ের মেয়ে কাঞ্চনমালা দেবীকে বিয়ে করেন। বন্দোপাধ্যায় ১৯০৩ সালে এফ.এ পাস করেন। এবং প্রেসিডেন্সি কলেজ ভর্তি হন। ১৯০৭ সালে ইতিহাসে অর্নাস ডিগ্রী লাভ করেন। ১৯১১ সালে তিনি কলকাতা বিশ্ববিদ্যালয় থেকে একই বিষয়ে এম.এ পাস করেন।
রাখালচন্দ্র সাহা
রাখালচন্দ্র সাহা (মৃত) একজন বিশিষ্ট শিক্ষানুরাগী ও সমাজসেবক। তিনি সর্বপ্রথম বাংলাদেশের রাজধানী ঢাকার নিকটে অবস্থিত সাভারে শিক্ষা ব্যবস্থার সূচনা করেন। সাভারের দানবীর নামে পরিচিত এই গুণী ব্যক্তি মাতার নামে ছেলেদের থাকার বোর্ডিং, পিতার নামে সাভার অধরচন্দ্র উচ্চ বিদ্যালয় (১৯১৩ সালে প্রতিষ্ঠিত), কাকার নামে মহেশচন্দ্র দাতব্য চিকিৎসালয় এবং সাভার পাবলিক লাইব্রেরী (১৯৩৯ সালে প্রতিষ্ঠিত) সহ আরো অনেক দাতব্য প্রতিষ্ঠান স্থাপন করেন।